
Milí priatelia!
Prihlásili ste sa na letný kurz, kde spoločne prebehnú 2 projekty: Manželské stretnutia starých rodičov a seniorov a Manželské puto 20 a viac rokov spoločne a tiež 2. konferencia Starnutím k múdrosti: Dlhoročné manželstvá v nových životných situáciách. 
Tohtoročný kurz sa bude konať v dňoch 25. júla – 31. júla 2026 v Slanickej Osade – v internáte Spojenej strednej školy EDUCO, adresa Slanická Osada 2178. Pod internátom je dostatok parkovacích miest.
Evidujeme, že všetci ste už uhradili poplatok za kurz a tiež viacerí nahlásili využitie príspevku na rekreáciu od zamestnávateľa. Za nich uhradíme pobytové náklady v hotovosti, aby mali správne doklady pre zamestnávateľa.
Prosíme vás o príchod tak, aby ste stihli registráciu, vzájomné privítanie sa a ubytovanie bez stresov, v sobotu 25. júla 2026 od 15:00 do 17:00 hod. Vlastný kurz začína v sobotu večer o 18:00 úvodnými informáciami a obvyklou scénkou, ktorá nás vovedie do deja. Strava začína raňajkami v nedeľu a ukončenie turnusu bude v piatok na obed. 
Súčasťou programu je počas nedele 2. konferencia Starnutím k múdrosti: Dlhoročné manželstvá v nových životných situáciách (viď samostatná príloha s programom).
Na pobyt je potrebné si so sebou priniesť uteráky, pevnejšiu obuv (nielen sandálky), bežné aj sviatočnejšie oblečenie, písacie potreby a dobrú náladu.
V rámci programu plánujeme navštíviť areál sochy Pána Ježiša nad Klinom (a kajúcnu pobožnosť so svätou omšou), a počas voľného poldňa sa hodláme preplaviť loďou na Slanický ostrov.
Na každom poschodí ubytovacej časti je kuchynka s elektrickou kanvicou, nie je teda potrebné, aby si všetci vozili vlastné kanvice, stačia poháre a lyžičky. V blízkosti ubytovacej časti sú 3 veľké jedálne (jednu z nich budeme používať ako hlavnú sálu pre spoločný program), takže nebude potrebné príliš veľa presunov. Počas spoločného programu bude v hlavnej sále k dispozícii základné občerstvenie vrátane kávovaru. V ubytovacej časti zariadenia je výťah, po schodoch sa chodí len do jedálne a hlavnej sály.
Keďže rezerváciu, rozmiestnenie účastníkov do izieb a platby musíme poslať dopredu, každú prípadnú zmenu (vrátane prípadných nových resp. v prihláške nenahlásených stravovacích odchýlok) nahláste, prosím, okamžite na  telef. číslo: +421 908 023 119 (toto je telefónne číslo na A.Gabčíkovú, ktorá sa síce letného kurzu nemôže zúčastniť, ale obetavo slúži v komunikácii s účastníkmi).
Pre tých, ktorí sa hodlajú dopraviť verejnou dopravou, odporúčame autobusové spojenie do Námestova (z Kraľovian, Ružomberka alebo Dolného Kubína). Odtiaľ je na internát cca 3 km, v sobotu však verejná doprava do Slanickej Osady nie je príliš hustá, preto budú ochotní účastníci s autom pripravení na pomoc s presunom. Účastníkov, ktorí budú potrebovať takúto pomoc, prosíme, aby A.Gabčíkovej nahlásili čas príchodu a počet osôb. Tiež je možné zavolať na telefónne číslo 0951/485150 (K.Pekár), 0915/640008 (E.Pekárová).   

Prosíme Vás o modlitby za požehnanie tohto kurzu Manželských stretnutí starých rodičov a seniorov.

Prajeme Vám šťastnú cestu a tešíme sa na Vás!!!
Pokoj a požehnanie pre Vás vyprosujú organizátori

